b'\n_START_ARTICLE_\nWalther Halvorsen\n_START_SECTION_\nBakgrunn og virke\n_START_PARAGRAPH_\nEtter examen artium 1904 og cand.philos. 1905, var han sekret\xc3\xa6r i det nystartede Nordmanns-Forbundet 1906\xe2\x80\x931907. S\xc3\xa5 studerte han fra 1907 til 1908 under Oluf Wold-Thorne (1867\xe2\x80\x931919) p\xc3\xa5 Statens kunst- og h\xc3\xa5ndverksskole, f\xc3\xb8r han sommeren 1908 sluttet seg til kunstnerkolonien p\xc3\xa5 Lillehammer (Henrik S\xc3\xb8rensen, Axel Revold, Einar Sandberg, m.fl.) og jobbet ett \xc3\xa5r som journalist i Aftenposten og Verdens Gang. Deretter  var han fra 1909 til 1910 hos Henri Matisse og hans malerskole Acad\xc3\xa9mie Matisse der ogs\xc3\xa5 andre nordmenn befant seg.  Han ankom i desember 1909 som Verdens Gang sin kunstkorrespondent til  Paris og ble til april 1910. Han var senere avisens kunstkriker, et virke han ogs\xc3\xa5 hadde for Aftenposten, Tidens Tegn og Dagbladet frem til 1913.  Under den andre verdenskrig deltok han 1915\xe2\x80\x931916 i den norske skiambulansen stasjonert i den franske fjellkjeden Vogesene, noe som ga ham medaille commemorative Francaise de la Grand Guerre._NEWLINE_Antakelig sluttet han \xc3\xa5 male rundt 1913._NEWLINE_I stedet gikk han over til \xc3\xa5 etablere kunsthandel i Paris. I 1915 organiserte han en st\xc3\xb8tteaksjon for franske bildekunstnere.  Han var ogs\xc3\xa5 en slags kurator, arrangerte utstillinger ved Kunstnerforbundet og i Kunstnernes Hus 1916, 1918 og 1931. Halvorsen var gjerne p\xc3\xa5 Hesnes\xc3\xb8ya ved Grimstad om somrene, hvorfra Terje Vigen rodde, og fikk i 1925 bes\xc3\xb8k av den franske Albert Marquet som malte sitt \xc2\xabHvite seil ved Grimstad\xc2\xbb og en rekke andre i samme sjangern. Selv  kj\xc3\xb8pte han i 1929 Ytre Mal\xc3\xb8en, en holme ved Grimstad for 3000 kroner. De f\xc3\xb8rste m\xc3\xb8ter mellom dikterparet Olaf Bull (1883\xe2\x80\x931933) og Ernest Hemingway (1899\xe2\x80\x931961) ble utferdiget av Halvorsen i 1926. Det var Walther som i 1938 og 1939 arrangerte utstilling i Kunstnernes Hus med verker av Matisse, Braque, Laurens og Picasso.  Gjennom sitt vennskap med Picasso lyktes det Halvorsen \xc3\xa5 f\xc3\xa5  trettito av hans verker utstilt, deriblant et \xc2\xabGuernica\xc2\xbb, for f\xc3\xb8rste gang vist utenfor Paris, priset til 30 000 kroner.  Kunstneren Georges Braque (1882\xe2\x80\x931963) var ham en god venn. Han ble utnevnt til ridderer (senere offiser) i den franske \xc3\x86reslegionen og bodde i Paris frem til ut p\xc3\xa5 1930-tallet._NEWLINE_Han var kunsthandler som solgte til landets rike redere som J\xc3\xb8rgen Breder Stang og Ragnar Moltzau.  Ofte foregikk handelen med maleren Henrik Lund (1879\xe2\x80\x931935) som mellommann. Walther var innblandet i en feide rundt ektheten  av seks maleri av Gustave Courbet (1819\xe2\x80\x931877) som Walther hadde solgt i 1920 til Bertel Otto Steen (1876\xe2\x80\x931962).  Han figurerte ogs\xc3\xa5 i en av de st\xc3\xb8rste mediabegivenhetene fra 1925, den om ektheten til  endel gotiske hoder, innkj\xc3\xb8pt av Walthers venn Jens Thiis (1870\xe2\x80\x931942) ved Nasjonalgalleriet. Walther  bedyret at hodene som vennen Thiis  hadde kj\xc3\xb8pt i Paris \xc3\xa5ret f\xc3\xb8r, var ekte. Rundt 1933 var han i rettssaker rundt en tannlegeregning (en bro) han nektet \xc3\xa5 betale. Etter dette la han ned sitt kunsthandlervirke og viet seg til malerkunsten._NEWLINE_Han var s\xc3\xb8nn av b\xc3\xb8dtkermester og fabrikkeier Johan Halvorsen (1855\xe2\x80\x931927) og Henriette Bredesen (1859\xe2\x80\x931942) fra Sol\xc3\xb8r. Han giftet seg i 1922 i Paris med  skuespiller Greta Prozor  (1885\xe2\x80\x931978), datter av den litauisk-polske Ibsen-oversetter, grev Maurice Protzor (1849\xe2\x80\x931929) og den svenske grevinne M\xc3\xa4rta Margareta Bonde  av Bj\xc3\xb6rn\xc3\xb6 (1855). Greta var i kunstnerkretsen (Le Bateau-Lavoir) og var Hedda i Hedda Gabler i 1911.  De var ikke lenge gift, for i 1923 giftet Walther seg med maler og pedagog Anita Mowinckel (1894) som hadde studert i Paris siden 1919. Anita var f\xc3\xb8dt i Bilbao, datter av konsul Gerhard Mowinckel (1865\xe2\x80\x931923) og Louise Aurora Augusta Sverdrup (1871\xe2\x80\x931931), se slekten Mowinckel. Walther og Anita fikk to barn, Anita Louise Henriette Marcelle Halvorsen i 1924 og Celine Halvorsen i 1930.'